Babayo Garba Gamawa (an haife shi a ranar 2 ga watan Fabrairun shekara ta 1966 – 14 June 2019) dan kasuwa ne dan Najeriya kuma shi ne Sanata mai wakiltar Bauchi ta Arewa a Jihar Bauchi a shekara ta 2011. Ya kasance yana da alaka da jam’iyyar People’s Democratic Party (PDP). Babayo Garba Gamawa ya taba zama mataimakin gwamna da kakakin majalisar dokokin jihar Bauchi. Ya zama mataimakin gwamnan Bauchi lokacin da aka tsige Alhaji Mohammed Garba Gadi daga mukaminsa. Lokacin da aka daukaka karar wannan tsigewar kuma aka ga hukuncin da aka yanke na asali bai dace ba, Gadi ya isa ofisoshi don kwato kujerarsa. Gamawa ya ki barin kujerarsa, sai magoya bayansa suka yi bore a kan titi, suna masu cewa “Gamawa ne sahihin mataimakin gwamna”. Magoya bayan Gadi, sun yi shelar cewa "mai gida ya iso, mai riya ya nade tabarmansa." Daga karshe Gamawa zai amince kuma Gadi zai sake karɓar kujerarsa na Mataimakin Gwamna. A shekara ta 2011, an zabe shi a matsayin Sanatan Bauchi ta Arewa mai wakiltar Majalissar Tarayya ta 7 . Ya kasance mataimakin shugaban kwamitin jiragen sama kuma memba na kwamitin sufurin kasa.